07/11/2017 | Administración LocalMunicipal
Vimianzo
Delegación de competencias do Pleno na Xunta de Goberno Local

En cumprimento do disposto no artigo 51.2 do ROF, faise público que PLENO DO CONCELLO, na sesión extraordinaria do día vinte e cinco de outubro de dous mil dezasete, adoptou, entre outros, o seguinte acordo: Dase conta da proposta da Alcaldía de data 16 de outubro de 2017 ditaminada favorablemente pola Comisión Informativa de Benestar, na sesión do día 20 de outubro de 2017, que se transcribe literalmente: Vista a providencia da alcaldía de data 10/10/2017 pola que se inician os trámites para levar a cabo a contratación do “Servizo de Axuda no Fogar do Concello de Vimianzo”. Vista a proposta de prego de cláusulas administrativas particulares (PCAP), de data 16 de outubro de 2017, e do prego de prescricións técnicas (PTP), de data 10 de outubro de 2017. Tendo en conta a natureza do obxecto do contrato e de acordo co establecido art.5 e 10 do Real Decreto Lexislativo 3/2011, de 14 de novembro, polo que se aproba o texto refundido da Lei de Contratos do Sector Público (en diante TRLCSP), estamos diante dun contrato administrativo de servizos. A necesidade, de acordo co art.22 do TRLCSP, ven xustificada na providencia da alcaldía de data 10/10/2017. Visto que o valor estimado do contrato como máximo ascende a 1.352.400,00 euros (IVE non incluído) e cuxo prazo de duración será de catro anos con posibilidade de prorrogalo por outros dous máis, estímase procedente a contratación do referido servizo mediante procedemento aberto (art.157 TRLCSP) e tramitación ordinaria. En concreto o orzamento de licitación (IVE incluído) ascende a contía de 947.408,00 euros, desagregados do seguinte xeito: -Orzamento total de licitación: 947.408,00 euros -Orzamento base: 901.600,00 euros -IVE (21%): 45.808,00 euros Tendo en conta que o inicio da execución do contrato prevese para o día 01/01/2018, de acordo co establecido no art.110.2 do TRLCSP esta licitación tramitarase na modalidade de tramitación anticipada de gasto, polo que a adxudicación e a formalización queda sometida á condición suspensiva de existencia de crédito adecuado e suficiente para garantir as obrigas derivadas do contrato no exercicio correspondente. En cumprimento da Disposición Adicional Segunda do TRLCSP, consta informe favorable emitido pola secretaria municipal en data 10/10/2017 e informe de fiscalización previa da fase A do contrato, emitido pola intervención municipal en data 13/10/2017, en sentido favorable. Considerando a atribución concedida ao Pleno polo artigo 22.2 da Lei 7/85, de 2 de abril, Reguladora das Bases de Réxime Local (LBRL) e Disposición Adicional segunda do TRLCSP. Por todo o exposto, elévase ao Pleno, previo ditame da Comisión Informativa de Benestar social, a seguinte proposta de acordo: Primeiro.- Aprobar o expediente de contratación do Servizo de Axuda no Fogar do Concello de Vimianzo, o prego de cláusulas administrativas particulares de data 16/10/2017 e o prego de prescricións técnicas de data 10/10/2017, que rexerán a contratación, por procedemento aberto con multiplicidade de criterios de contratación e tramitación ordinaria, para a licitación da contratación do Servizo de Axuda no Fogar do Concello de Vimianzo, cun orzamento de licitación que ascende a un total de 947.408,00 euros. Disponse a apertura do procedemento de adxudicación na modalidade de procedemento aberto e tramitación ordinaria. Segundo.- Aprobar o gasto por importe total de novecentos corenta e sete mil catrocentos oito euros (947.408,00 €), de conformidade co disposto no Real Decreto Lexislativo 2/2004, de 5 de marzo e o Real Decreto 500/1990, do 20 de abril. Terceiro.- Publicar a convocatoria da licitación no Boletín Oficial da Provincia así como no Perfil do Contratante do órgano de contratación, de acordo co establecido no art.42 e 126 do TRLCSP. Cuarto.- Delegar na Xunta de Goberno Local as competencias do Pleno como órgano de contratación en relación co presente expediente. Cando a Xunta de Goberno Local actúe por delegación do Pleno do Concello, someterase o asunto a previo ditame da comisión informativa correspondente, esa parte da sesión terá carácter público e darase conta do acordado na seguinte sesión plenaria. Quinto.- Publicar o presente acordo no Boletín Oficial da Provincia, no que se refire ao acordo de delegación de competencias, en cumprimento do disposto no art.51.2 do RD 2568/1986, do 28 de novembro (ROF).” Vimianzo, a 31 de outubro de 2017 O alcalde Manuel Antelo Pazos